A SZIN biztonsági szolgálata tömegesen szűri ki a hamis karszalaggal belépőket | Fesztivál-idő
2013. 08. 22. | Category: SZIN
A Szegedi Ifjúsági Napok szervezője, a Szegedi Ifjúsági Ház Nonprofit Kft. kiemelt figyelmet fordít a fesztiválra érkezők beléptetésével kapcsolatban. „Minden fesztiválra érkező belépésre jogosító karszalagja egyesével átvizsgálásra kerül annak érdekében, hogy csak és kizárólag érvényes karszalaggal rendelkezők léphessenek be a SZIN területére. Az érvényes karszalagok egyedi és rejtett biztonsági jelöléssel vannak ellátva. A körültekintő és jól előkészített intézkedéseknek köszönhetően a SZIN biztonsági szolgálata tömegesen szűri ki a hamis karszalaggal belépőket” – nyilatkozta Kurucsai János a SZIN sajtószóvivője, majd hozzátette: „A Szegedi Rendőrkapitányság gyors és hatékony munkájának köszönhetően elfogta azt a gyanúsítottat, aki az ügy hátterében állhat”. Erről a Csongrád Megyei Rendőr-főkapitányság hivatalos közleményében a http://www.police.hu/hirek-es-informaciok/legfrissebb-hireink/bunugyek/orizetben-a-hamis-karszalagokat-arulo-ferfi oldalon számol be az alábbiak szerint:
“Elfogta a Szegedi Rendőrkapitányság azt a 35 éves férfit, akit a gyanú szerint a SZIN fesztiválra hamis beléptető karszalagokat készíttetett és hozott forgalomba. A szegedi nyomozók 2013. augusztus 22-én tartott házkutatások során több száz hamis karszalagot foglaltak le. L. Ádámot a Szegedi Rendőrkapitányság üzletszerűen elkövetett csalás bűntettének megalapozott gyanúja miatt őrizetbe vette és kezdeményezi előzetes letartóztatását.”
Kulcsszavak: 2013 , szin
← Ingyenes nappal startol a SZIN augusztus 20-án
Miskolci Sörfesztivál 2013 →